|  |  |
| --- | --- |
|  |  |
| ettekirjutus  Võru | 27.01.2026 nr 7.2-6.3/7 |

Läbi vaadanud OÜ Neveri hoone haldusmenetluse materjalid ja määrab peale sunniraha tasumist Päästeameti Lõuna päästekeskuse enda antud riikliku tuleohutusjärelevalve ettekirjutused nr 7.2 –6.3/36 nõude 2 täitmiseks uued tähtajad OÜ Neveri, aadressiga Räpina mnt 12, Võru linn, Võru maakond, alljärgnevalt:

**2. Moodustada evakuatsioonitrepikodadest omaette tuletõkkesektsioonid, paigaldades nõuetekohased tuletõkkeuksed, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida.**

Alus:Tuleohutuse seadus § 6 lg 1 – Piiratud kinnisasjalt või ehitisest peab olema tagatud evakuatsioon ning kergesti läbitav evakuatsioonitee.

*Tuleohutuse seadus § 3 lg 1 p 6* – isik on kohustatud tagama ohutu evakuatsiooni.

*Tuleohutuse seadus § 5 lg 3* - ehitise kasutamisel tuleb tagada, et suitsu ja tule leviku takistamiseks ette nähtud ehitise osa täidaks oma otstarvet.

*Siseministri 30.03.2017 määrus nr 17 „Ehitisele esitatavad tuleohutusnõuded“ § 55 lg 2 -* enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete poolest vastama käesoleva määruse §-des 5, 12–14, 29, 30, 32–34, 34 1 ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkti 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

*Siseministri 30.03.2017 määrus nr 17 „Ehitisele esitatavad tuleohutusnõuded“ § 11 lg 1 -* hoone jaotatakse tuletõkkesektsioonideks selliselt, et tulekahju ühes tuletõkkesektsioonis põhjustaks võimalikult vähe ohtu hoonele, inimestele, varale või keskkonnale ning kahju piirduks selle tuletõkkesektsiooniga, milles tulekahju alguse sai.

*Siseministri 30.03.2017 määrus nr 17 „Ehitisele esitatavad tuleohutusnõuded“ § 12 lg 6 p 2 -* hoone või selle osa kasutamisotstarbest lähtuvalt eraldatakse omaette tuletõkkesektsiooniks evakuatsioonitrepikojad.

*Siseministri 30.03.2017 määrus nr 17 „Ehitisele esitatavad tuleohutusnõuded“ § 12 lg 6 p 14-* hoone või selle osa kasutamisotstarbest lähtuvalt eraldatakse omaette tuletõkkesektsiooniks pööning välja arvatud suvila, aiamaja ja ühe korteriga elamu pööning.

Evakuatsioonitee peab tuleohutuse seisukohast olema piiritletud nii, et evakuatsiooniteed oleks võimalik kasutada kogu evakueerimisaja jooksul ning sellel ei tohi tekkida kasutajate evakuatsiooni takistavat temperatuurimuudatust, suitsukontsentratsiooni ega muid takistavaid asjaolusid.

Paikvaatlusel tuvastati, et trepikodadest ei moodustu nõuetekohane omaette tuletõkkesektsioon. Puuduvad nõuetekohased uksed.

**Täitmise tähtaeg: 31.12.2027.**

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 1000 (üks tuhat) eurot.**

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606, või Luminor Bank AS panga arvelduskontole nr EE701700017001577198, maksekorraldusel on viitenumbriks **10266700005621** ja selgituseks: „27.01.2026 OÜ Neveri sunniraha”.

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna päästekeskus, Jaama 207, 50705 Tartu linn, Tartu maakond või digitaalselt allkirjastatud dokumendina e-posti aadressile [louna@rescue.ee](mailto:louna@rescue.ee) 10 päeva jooksul arvates ettekirjutuses määratud täitmise tähtajast.

(allkirjastatud digitaalselt)

Merli Tobreluts

Ohutusjärelevalve büroo juhtivinspektor

Lõuna päästekeskus

Saadetud digitaalselt allkirjastatuna: anita@estiko.ee

+372 522 3609

[merli.tobreluts@rescue.ee](mailto:merli.tobreluts@rescue.ee)